בעונת &lt;a href="%D7%A2%D7%95%D7%A0%D7%AA%202003/2004%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%91%D7%9B%D7%93%D7%95%D7%A8%D7%92%D7%9C"&gt;2003/2004&lt;/a&gt; מונה לוי למאמן הבוגרים של מכבי חיפה לאחר עזיבתו של יצחק שום. למרות הדאבל בו זכה לוי עם קבוצת הנוער הוא לא נחשב לשם גדול מבחינת התקשורת והוצג כמאמן צעיר וחסר ניסיון. היו אף כאלה שרמזו שמינויו של לוי משמעו שיעקב שחר מתכנן "עונה פיננסית", שמטרתה איזון התקציב על חשבון זכייה בתארים. חשש זה התבדה כאשר הוביל את הקבוצה לאליפות, לגמר גביע הטוטו ולרבע גמר גביע המדינה. באותה עונה הגיע עם הקבוצה לסיבוב השני בגביע אופ"א והפסיד לקבוצת הפאר ולנסיה. בתחילת העונה נפצע לוי קל בפיגוע במסעדת מקסים.